CELEX: C2007/129/03
Language: mt
Date: 2007-06-09 00:00:00
Title: Kawża C-100/07 P: Appell imressaq fil- 21 ta' Frar 2007 minn É.R. et kontra s-sentenza tat-Tribunal tal-Prim'Istanza (L-Ewwel Awla) mogħtija fit- 13 ta' Diċembru 2006 fil-Kawża T-138/03, É.R. et vs Il-Kunsill u Il-Kummissjoni

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/2
            
         Appell imressaq fil-21 ta' Frar 2007 minn É.R. et kontra s-sentenza tat-Tribunal tal-Prim'Istanza (L-Ewwel Awla) mogħtija fit-13 ta' Diċembru 2006 fil-Kawża T-138/03, É.R. et vs Il-Kunsill u Il-Kummissjoni
   (Kawża C-100/07 P)
   (2007/C 129/03)
   Lingwa tal-kawża: il-Franċiż
   Partijiet
   
      Rikorrenti: É.R., J.R., A.R., B.R., O.O., T.D., V.D., J.M.D., D.D., D.F., E.E., C.F., H.R., M.R., I.R., B.R., M.R., C.S. (rappreżentant: F. Honnorat, avocat)
   
      Partijiet oħra fil-kawża: Il-Kunsill tal-Unjoni Ewropea u l-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara l-appell ammissibbli;
            
         
               —
            
            
               tiddikjara l-appell fondat;
            
         
               —
            
            
               tannulla d-dispożizzjonijiet tas-sentenza tal-Qorti tal-Prim'Istanza tal-Komunitajiet Ewropej (L-Ewwel Awla) tat-13 ta' Diċembru 2006, fil-kawża T-138/03;
            
         
               —
            
            
               tordna li l-kawża tintbagħat quddiem il-Qorti tal-Prim'Istanza sabiex tiddeċiedi fuq it-talbiet tar-rikorrenti.
            
         Motivi u argumenti prinċipali
   Bl-appell tagħhom, ir-rikorrenti jitolbu l-annullament tas-sentenza kkontestata peress li hija ma laqatx ir-rikors tagħhom għaliex parzjalment inammissibbli u, għall-bqija, mhux fondat.
   Fir-rigward, fl-ewwel lok, ta' l-ammissibbiltà, ir-rikorrenti jsostnu li l-motivazzjoni tal-Qorti tal-Prim'Istanza hija kontradittorja u li, billi ddeċidiet li l-azzjoni għal danni li jirriżultaw mill-kontaminazzjoni u l-mewt ta' H.E.R. kienet tressqet wara l-iskadenza tat-terminu preskrittiv ta' ħames snin, din il-Qorti kisret kemm l-Artikolu 46 ta' l-Istatut tal-Qorti tal-Ġustizzja kif ukoll l-Artikolu 6(1) tal-Konvenzjoni Ewropea għall-ħarsien tad-drittijiet tal-bniedem u tal-libertajiet fundamentali. Huma jsostnu, f'dan ir-rigward, li la, fil-mument ta' l-eżami tat-talbiet tagħhom, huma ma kellhomx l-informazzjoni epidemjoloġiċi proprji li jippermettu li jindikaw bi preċiżjoni d-data ta' infezzjoni tal-qraba tagħhom, il-Qorti tal-Ġustizzja ma setgħetx tiddikjara l-preskrizzjoni ta' l-azzjoni tagħhom.
   Fir-rigward, fit-tieni lok, ta' l-eżami tar-rikors fil-mertu, ir-rikorrenti jsostnu li l-Qorti tal-Prim'Istanza wkoll adottat motivazzjoni kontradittorja u kisret l-Artikolu 6(1) tal-konvenzjoni msemmija iktar 'il fuq, minn naħa, billi bbażat id-deċiżjoni tagħha fuq rapporti antiki u billi naqset milli tieħu in kunsiderazzjoni l-informazzjoni epidemjoloġika l-iktar reċenti u, min-naħa l-oħra, billi ddeċidiet li l-eżistenza ta' ness ta' kawżalità bejn id-dannu allegat u l-aġir illeċitu kkontestat lill-istituzzjonijiet komunitarji ma kienx ġie stabbilit.